Despre astrologie - sau "descifrarea tainelor cereşti" 

"Fără contactul cu fiinţele spirituale, nu ar exista nici o dezvăluire astrologică" [10;49]. 

- mărturia unui fost astrolog - 

Una dintre ideile fundamentale ale cunoaşterii neopăgâne este că omul nu trebuie să mai tină 
cont de vreo autoritate supremă, că trebuie să scape de povara unui Dumnezeu care 
supraveghează lumea si să îsi ia destinul în propriile mâini. 

Cuvântul libertate este strigat astăzi cu putere de către diferite categorii de oameni si cu 
diferite scopuri, cel mai adesea exprimând libertatea omului de a călca în picioare tradiţiile de 
orice fel si de a urca pe soclu statuia unui impunător idol: libertatea de a fugi de Dumnezeu. 

Autorii eretici fac o substituţie interesantă: în locul Dumnezeului care ocroteşte creaţia, ei 
aşează o lege care guvernează lumea: legea ciclicitătii timpului. New-Age, Noua Eră, apare 
tocmai datorită acestei ciclicităti: intrăm, vrem sau nu, în Era Vărsătorului. 

Supunerii fată de Dumnezeu i se preferă "supunerea" fată de influenta stelelor. Pretinsa 
libertate new-age-istă nu este altceva decât o robie fată de capriciile astrelor. 

Dacă nimeni nu poate contesta o schimbare care apare pe bolta cerească, dacă nimeni nu are 
cum să nege o modificare observabilă astronomic, în schimb orice conexiune astrologică 
poate fi pusă la îndoială. 

Pentru cei care cred în astrologie, în zodiac si în alte rătăciri asemănătoare, perspectiva 
ortodoxă asupra acestor probleme nu poate fi luată în considerare; sunt prea multe "dovezi" 
care contrazic viziunea Bisericii. 

Pentru cei care sunt fii credincioşi ai Bisericii, nimic nu este mai important decât învăţătura 
mântuitoare propovăduită de Hristos, Fiul lui Dumnezeu, si nimic nu este mai periculos decât 
lepădarea de această învăţătură. 

Oamenii trebuie să îsi pună următoarea întrebare: intrăm sau nu intrăm într-o Nouă Eră? Dacă 
intrăm, atunci concepţiile creştine trebuie ajustate astfel încât să nu con-trazică realitatea. 
Dacă nu intrăm, atunci trebuie să ne ferim cu toate puterile de înşelarea care pe zi ce trece 
câştigă tot mai mult teren. 

Hristos, Fiul lui Dumnezeu, ne-a învăţat că avem de trăit o singură viată, în care suntem liberi 
să alegem binele sau răul si că, după moarte, ne aşteaptă raiul sau iadul. Dacă noi vrem să 
credem că în viată suntem influenţaţi de tot felul de configuraţii planetare sau că ne vom mai 
reîncarna de câteva ori, nimeni nu ne stă împotrivă. Dar prin aceasta ne asumăm libertatea de 
a respinge învăţătura lui Hristos. 

Aproape oricine ştie astăzi să răspundă la întrebarea: ce este astrologia? Majoritatea 



dicţionarelor prezintă astrologia ca fiind ştiinţa ce se ocupă de studierea influentelor astrelor 
asupra vieţii omeneşti si asupra destinului universului. încă din cele mai vechi timpuri 
oamenii au căutat să facă o legătură între ceea ce vedeau pe cer si ceea ce li se întâmpla în 
viata de zi cu zi. Cercetările istorice atestă faptul că practicarea astrologiei avea o largă 
răspândire la popoarele păgâne: în Babilon, în Egipt, în Grecia si în Imperiul Roman, în India, 
în Persia, în China si Japonia. Această răspândire pe un teritoriu atât de întins justifică într-un 
fel amploarea revenirii practicilor astrologice în vremurile noastre. Astrologia este una din 
uşile prin care credinţele păgâne intră în forţă în societatea contemporană. 

Există trei tipuri de astrologie: în primul (si cel mai vechi) planetele sunt considerate zeităţi, 
în al doilea planetele sunt considerate obiecte ale căror emanaţii impersonale influenţează 
vieţile oamenilor, iar în al treilea □ astrologia simbolică - planetele se află într-o 
corespondentă magică cu oamenii, pe care îi influenţează prin rezonantă. Pentru astrologi, 
zodiacul este o "centură" imaginară a cerului care include 12 constelaţii, 12 semne astrologice 
despre care consideră că i-ar influenta pe oameni (Balanţă, Săgetător, Fecioară, ...). 

Cea mai serioasă provocare iniţiată de astrologi este cea privitoare la New-Age. Se afirmă că 
după două mii de ani în care lumea a stat sub semnul zodiacal al Peştilor si sub pecetea 
învăţăturii lui Hristos, intrăm într-o Eră a Vărsătorului, într-o eră plină de promisiuni 
ispititoare. Trecerea de la o eră la alta se calculează în funcţie de Marele An zodiacal. 
Calcularea acestui an este însă variabilă. Intr-una dintre cele mai cunoscute metode de 
împărţire a timpului (cea adaptată si de Rudolf Steiner, întemeietorul sistemului antropozofic) 
Marele An avea 25000 de ani obişnuiţi, iar o lună 2160 de ani. 

In vremurile în care trăim se face trecerea de la o lună zodiacală la alta. Anul precis al trecerii 
este dificil de precizat, deoarece "specialiştii" nu au căzut de acord asupra acestor calcule. 
Levi Dowling susţinea că începutul Erei Noi are loc în 1910, Adolph Graf Keyserling si 
Alain- Astrologul în 1962. De la Cari Gustav Jung ne-au rămas două posibile date ale Marii 
Treceri: anul 1997 si anul 2154. 

Perioada aproximativă a dezvoltării mitului New Age o constituie anii D60-D70. Pentru 
multă lume trecerea în Noua Eră a fost legată automat de trecerea în mileniul III. Cum era de 
aşteptat, această trecere a căpătat valenţe spirituale. 

Din punct de vedere astronomic calculele astrologice sunt extrem de discutabile, deoarece 
data echinocţiului de astăzi nu mai corespunde cu data echinocţiului de acum 2000-2500 de 
ani (azi soarele nu mai răsare la 0° în constelaţia Berbecului, ci el a migrat până la 7° în 
constelaţia Peştilor □ cf. [61;126]). 

In fata unui asemenea impas astrologii au adoptat două atitudini: ori si-au modificat calculele 
după un "zodiac migrator", ori - cum au făcut marea majoritate - nu au ţinut seama de faptul 
că realitatea astronomică este diferită de cea după care calculează ei si au preferat să îsi 
păstreze sistemul de calcul. 

Pentru un observator exterior această neconcordantă ar trebui să stârnească suspiciune. Dacă 
aceste calcule ale astrologilor ar fi corecte cel puţin din punct de vedere astronomic, aceasta ar 
fi un argument - chiar dacă insuficient - în favoarea caracterului ştiinţific al îndeletnicirilor 
lor. Dar faptul că astrologii încearcă să demonstreze valabilitatea propriilor calcule (care le 
sfidează pe cele ştiinţifice) cu ajutorul statisticilor eficientei în "ghicire", acest lucru ar trebui 
să vădească faptul că astrologia nu este deloc o ştiinţă, ci doar o artă magică (totuşi, fiecare 



astrolog pretinde că sistemul său se potriveşte perfect realităţii cosmice si, sub un pretins 
caracter ştiinţific, atrage oamenii în cursa ocultismului). 

Trebuie să recunoaştem că deschiderea fată de această falsă ştiinţă este foarte mare. 
Astrologia apare multora drept o formă civilizată de ghicire a viitorului - care nu are aproape 
nimic în comun cu tigăncile care ghicesc la colt de stradă - an de an numărul celor interesaţi 
de acest subiect creste. 

Răspândirea acestei practici nu a avut loc la întâmplare. Teozofii, cei care au încercat fără 
succes să îl impună ca figură mesianică pe Krishnamurti, sunt cei care au demarat reabilitarea 
astrologiei. Doi astrologi, West si Toonder, cercetând geneza astrologiei contemporane în 
America, au ajuns la concluzia că "Doamnei Blavatsky si Mişcării Teozofice pe care a fondat- 
o ea le datorează astrologia renaşterea... Teozofia, dintr-o singură lovitură, ... a inspirat o 
cercetare reînnoită si serioasă a astrologiei, mai întâi în Anglia, apoi nu după mult timp în 
Germania, în Franţa si în America" [10;18]. John Ankenberg si John Weldon considerau că 
cele trei canale de la care a avut loc această renaştere sunt: Mişcarea Teozofică, Sistemul 
Antropozofic al lui Rudolf Steiner si rosicrucianismul modern. 

Campania de promovare a astrologiei se duce cât se poate de elegant. Personalităţi precum 
prinţesa Diana, Joan Collins, Liza Minelli, Jane Fonda, Olivia Newton- John, sunt numai o 
mică parte dintre simpatizanţii acestei "arte". 

"Astrologia, asemenea oricărei alte arte sau ştiinţe omeneşti, cum ar fi fizica nucleară sau 
psihoterapia, poate fi folositoare când este practicată în supunere fată de Domnia lui Isus 
Christos, dar este periculoasă spiritual sau psihologic atunci când este practicată în spiritul 
lumii, al cărnii sau al diavolului" [10;35], mărturisea un "creştin". 

Pentru mulţi oameni credinţa în Hristos nu are nimic incompatibil cu practicarea astrologiei. 
Iată ce afirma mediumul Jean Dixon despre "ghicitul în stele": "unii din prietenii mei 
consideră aceasta ca o practică ciudată pentru o romano?catolică. Totuşi, după cum înţeleg eu, 
biserica catolică si multe alte organizaţii religioase n-au condamnat niciodată studiul 
astrologiei... N-am experimentat niciodată vreun conflict între credinţa mea si îndrumarea pe 
care am primit-o din partea bisericii mele pe de-o parte si cunoştinţa pe care o găsesc în stele 
pe de altă parte (...). Astrologia se potriveşte în planul lui Dumnezeu pentru omenire, 
ajutându-ne să ne înţelegem atât talentele, cât si defectele" [10;34]. 

Din citatele de mai sus - primul venit din mediul protestant, al doilea din cel catolic, se poate 
trage concluzia că în Sfânta Scriptură - care este citită în ambele medii - nu se găsesc temeiuri 
pentru combaterea astrologiei. Dar diferenţierea între cele două forme de astrologie - bună si 
rea - este asemenea diferenţierii celor două forme de magie - albă si neagră. De fapt, nu există 
decât un singur fel de astrologie si un singur fel de magie, ambele inspirate de aceeaşi sursă 
întunecată. 

Concepţia potrivit căreia astrologia este o ştiinţă ca oricare alta nu este greu de contestat. La o 
analiză atentă observăm că singurul element invocat de astrologi în apărarea acestei practici 
este numărul mare de preziceri împlinite. De fapt, acest număr nu este chiar atât de mare pe 
cât pretind astrologii, ci este aproximativ acelaşi cu cel al oricărei alte forme "clasice" de 
ghicit. 

Dacă astrologia ar fi o ştiinţă, atunci oricine ar putea să o înveţe după un manual bun. Insă, 



deşi există multe manuale de astrologie, practic ele nu sunt "eficiente". Marii astrologi 
recunosc că tainele astrologiei nu se pot dobândi decât în urma unei îndelungate pregătiri 
"spirituale", excepţie făcând doar cei care au o deosebită înzestrare nativă pentru aceasta. 

Iniţierea în tainele astrologiei este asemănătoare iniţierii în oricare altă formă de vrăjitorie. 
Esenţială este dobândirea unei receptivităţi care să permită descifrarea configuraţiilor astrale. 
Unii astrologi recunosc că sunt ghidaţi de diferite spirite în "munca" lor, spirite fără de care nu 
ar putea să descifreze viitorul. 

Toţi astrologii "de calitate" sunt mediumi, chiar dacă nu toţi conştientizează că ideile care le 
vin în minte în chip spontan sunt inspirate de o altă entitate. Putini dintre cei care percep clar 
influentele unor astfel de entităţi îsi dau seama că au de-a face cu diavolul; majoritatea sunt 
convinşi că astfel de spirite sunt "benefice" (chiar "îngeri de lumină"), si se deschid fără 
reţinere influentelor "superioare." 

Un fost astrolog făcea următoarea observaţie: "Dacă privim sincer la astrologie, începem să 
vedem că adepţii acestui sistem - fără să o ştie - bat la usa prin care se stabileşte comunicarea 
cu flinte spirituale cunoscătoare, totuşi înşelătoare. în cele din urmă, acea usă se deschide, si 
această deschidere produce o schimbare înfricoşătoare în viata adeptului. El sau ea se 
maturizează în dexteritate într-un mod inimaginabil: ca un medium al spiritelor." [10;49]. 

In cartea sa Un manual de ocultism, astrologul Sefarial constata că "arta astrologică este 
considerată a fi cheia ştiinţelor oculte" [10;18]. Aproape toţi vrăjitorii folosesc diferite forme 
de astrologie. Faimoasa vrăjitoare Sybil Leek mărturisea: "Astrologia este ştiinţa mea, 
vrăjitoria este religia mea..." [10;18]. Ea observa strânsa legătură dintre astrologie si 
chiromantie, numerologie si celelalte ramificaţii ale vrăjitoriei. 

"Astrologia, prin urmare, a jucat un rol major în toate "ştiinţele" magice: alchimia, magia 
neagră, chemarea spiritelor, necromantia si chiar practici magice mai simple, cum ar fi 
folosirea talismanelor" [10;20], observa Lawrence Jerome. 

După ce ne-am oprit puţin asupra legăturii strânse dintre astrologie si vrăjitorie, să vedem încă 
o direcţie din care se poate constata rătăcirea în care se află astrologii: cercetarea concepţiei 
lor despre persoana lui Hristos (din moment ce peste 70% dintre ei cred în reîncarnare, este 
firesc ca părerea lor să fie deformată). 

O declaraţie standard a concepţiei astrologilor o avem de la astrologul Marcus Allen: "Cristos 
a avut toate cele şapte planete antice... toate unindu-se în Peşti... astfel că El a fost Pestele 
suprem, absolut... si astfel El a inaugurat Era Peştilor care acum se termină odată cu ivirea 
zorilor Vărsătorului, care este inaugurată de cea de-a doua venire a vieţii lui Hristos în 
interiorul fiecăruia dintre noi... In Era Vărsătorului, fiecare este Avatar (mare iluminat n.n.), 
fiecare este pus pe aceeaşi lungime de undă cu eul lui superior" [10;27]. 

Vedem afirmată aici o răstălmăcire new-age-istă (una între multe altele) a celei de-a doua 
veniri a lui Hristos, potrivit căreia El nu va veni cu slavă, cum arată Sfânta Scriptură, ci noi 
înşine vom deveni Hristosi prin conştientizarea "dumnezeirii" noastre. 

Este cel puţin suspect faptul că, în afara celor trei Magi de la Răsărit, timp de două mii de ani 
astrologii au uitat să spună oamenilor că se află în Era Peştilor, în care potrivit calculelor lor 
mântuirea trebuia căutată la picioarele lui Hristos. Dacă ar fi fost sinceri în rătăcirea lor - si nu 



ar fi fost inspiraţi de diavol, ar fi trebuit ca în acest interval să îndemne lumea spre Hristos 
(deşi acest lucru nu ar fi folosit Bisericii - căci recunoaşterea adevărului de către ei s-ar fi 
asemănat cu cea a femeii cu duh pitonicesc pomenită în Sfânta Scriptură). 

Marea majoritate a astrologilor susţin că Biblia este plină de referinţe astrologice, cea care li 
se pare cea mai evidentă fiind despre steaua care i-a călăuzit pe cei trei Magi spre locul 
Naşterii Mântuitorului. Rostul acestei stele nu era însă de a arăta valoarea astrologiei ci, după 
cum arată Tradiţia creştină, era tocmai de a-i aduce pe păgâni - care se ocupau cu practicile 
magice - să se închine Fiului lui Dumnezeu. Steaua Magilor marchează sfârşitul închinării 
păgâne si chemarea tuturor neamurilor la credinţa în Dumnezeul cel în Treime lăudat. Cum 
spune atât de frumos Condacul Crăciunului: "Naşterea Ta, Hristoase, răsărit-a lumii lumina 
cunoştinţei. Că printr-însa ceia ce slujeau stelelor de la stea s-au învăţat să se închine Tie, 
Soarelui dreptăţii... ." 

Să vedem ce spune Sfânta Scriptură despre cei care practică astrologia: "Privind la cer si 
văzând soarele, luna, stelele si toată oştirea cerului, să nu te laşi amăgit ca să te închini lor, 
nici să le slujeşti" (Deut. 4, 19). Iar "de se va afla la tine, în vreuna din cetăţile tale pe care ti 
le va da Domnul Dumnezeul tău, bărbat sau femeie care să fi făcut rău înaintea ochilor 
Domnului Dumnezeului tău, călcând legământul Lui, si se va duce si se va apuca să slujească 
altor dumnezei si se va închina acelora, sau soarelui, sau lunii, sau la toată oştirea cerească, 
(...) să scoţi pe bărbatul acela sau pe femeia aceea care au făcut răul acesta la porţile tale si să- 
i ucizi cu pietre" (Deut. 17, 3-5). 

După cum se vede, Dumnezeu a poruncit foarte categoric poporului ales să nu se închine la 
stele. închinarea aceasta era una dintre cele mai vechi forme de astrologie. Oamenii care 
credeau că vieţile lor sunt influenţate de stele nu sovăiau să li se închine. Chiar dacă în zilele 
noastre au rămas putini oameni care cinstesc stelele ca pe nişte zeităţi, totuşi numărul celor 
care "ghicesc în stele", al celor care practică astrologia, este foarte mare. 

După cum arată Sfânta Scriptură, osânda lor este aceeaşi cu cea a vrăjitorilor (de fapt, 
astrologia - ca orice altă metodă de ghicire a viitorului - este tot o formă de vrăjitorie, chiar 
dacă pare mai nevinovată). 

In Vechiul Testament se arată că pedeapsa care îi aştepta pe vrăjitori era moartea. In zilele 
noastre vrăjitorii au nu numai dreptul să facă ce vor, ci chiar să îsi facă publice convingerile, 
indiferent de modul în care aceste convingeri influenţează mediul social. Dar chiar dacă 
pentru vrăjitorii contemporani nu există pedepse penale, pe cei care mor nepocăiti Dumnezeu 
îi va pedepsi cu osândă veşnică în chinurile iadului (statistic, numărul vrăjitorilor si ereticilor 
care se pocăiesc înainte de a muri este infim). 

Practicarea astrologiei, ca a oricărei alte forme de vrăjitorie, atrage după sine pedeapsa lui 
Dumnezeu peste întreaga comunitate care aprobă astfel de practici. In Cartea Proorocului 
Ieremia vedem cum închinarea la stele aduce mânia lui Dumnezeu peste aşezările idolatre, 
vedem cunoscuta prevestire a dărâmării Ierusalimului: "Casele Ierusalimului si casele regilor 
lui Iuda vor fi necurate ca Tofetul pentru că pe acoperişul tuturor caselor se aduce tămâie 
întregii oştiri cereşti si se săvârşesc turnări în cinstea dumnezeilor străini. (...) Iată voi aduce 
asupra cetăţii acesteia si asupra celorlalte cetăţi toate nenorocirile pe care le-am rostit 
împotriva ei, pentru că si-a învârtoşat inima si nu ascultă cuvintele Mele" (Ier. 19, 13-15). 

Precum a fost dărâmat Ierusalimul, asa se vor dărâma si cugetele cele viclene ale celor care se 



ocupă cu vrăjitoria. Iar mânia Domnului va fi greu de îndurat. în Sfânta Scriptură găsim 
relatarea curăţirii templului Domnului de toate cele ce slujeau la închinarea idolească: "Regele 
a poruncit lui Hilchia, arhiereul, preoţilor de mâna a doua si celor ce stăteau de strajă la prag 
să scoată din templul Domnului toate lucrurile făcute pentru Baal, pentru Astarte si pentru 
toată oştirea cerului si să le ardă afară din Ierusalim" (IV Regi 23, 4). 

O astfel de curăţire ar trebui să aibă loc în sufletul fiecărui creştin care îsi dă seama că s-a 
aflat în înşelare. Asa cum diavolul nu s-a sfiit să spurce Templul Domnului, tot asa nu s-a sfiit 
să spurce si unele comunităţi creştine: uneori a reuşit să îl însele chiar pe păstor, iar acolo 
unde păstorul i-a stat împotrivă, necuratul a încercat să îi atragă în rătăcire măcar pe 
credincioşi. Fără a ne lepăda de o asemenea înşelare, nu vom putea să fim ai lui Hristos si nu 
vom putea fi temple ale Duhului Sfânt. 

Sfânta Tradiţie este plină de texte care combat "ghicitul în stele". In scrierea sa Despre idoli, 
Tertulian nota: "Intre diferitele îndeletniciri ale oamenilor nu se poate să nu observăm unele 
arte sau profesii care înlesnesc închinarea la idoli. De astrologi nici nu se face să mai vorbim, 
întrucât însă unul din ei a cutezat să se justifice de faptul că continuă să practice această 
profesie, am de gând să spun câteva cuvinte în legătură cu aceasta. Nu voi spune că a aşeza 
nume de dumnezei falşi în cer, a le atribui un fel de atotputernicie si a-i abate pe oameni de la 
înălţarea rugăciunilor către Dumnezeu, insuflându-le credinţa că destinul lor este invariabil 
predeterminat de astre - nu voi spune că toate acestea ar fi totuna cu venerarea unor dumnezei 
falşi. Eu afirm însă că astrologia, în acest caz, se asemuieşte îngerilor căzuţi care s-au 
îndepărtat de la Dumnezeu pentru a înşela neamul omenesc... Dacă magia este pasibilă de 
pedeapsă, iar astrologia reprezintă o varietate a ei, atunci împreună cu genul este 
condamnabilă si specia. Astfel, din timpul apariţiei Evangheliei, tot soiul de sofişti (în sensul 
de "înţelepţi închipuiţi" - n.n.), astrologi, vrăjitori, magi si ghicitori trebuie să fie obligatoriu 
pedepsiţi" [50;54]. 

îngrijorat de răspândirea largă a practicilor de acest gen, marele teolog român Ioan Gh. Savin 
scria: "Sunt si la noi mulţi, foarte mulţi adepţi ai unor astfel de practici: de la femeia din 
periferia de oraş sau de la sate, care-si caută în cafea sau umblă cu datul în cărţi, si până la 
simandicoasele fete care cred că au temeiuri ştiinţifice de a-si cerceta destinul după 
prescripţiile ştiinţelor ascunse! Dintre aceştia, mulţi se cred si se prenumără între fiii Bisericii. 
Si încă dintre fiii cei buni. Cu aceeaşi pioşenie cu care-si aprind candela în fata icoanei 
Mântuitorului sau cu care îsi duc sărindarul la cutare biserică cu sfinţi făcători de minuni, îsi 
poartă paşii si spre prezicătorul care le va citi din stele si din liniile mâinii sau ale scrisului 
viitorul. Un astfel de creştinism însă e mai aproape de magie decât de Hristos. Acest amestec 
între magie si religie, între Dumnezeu si Lucifer, între Simon Magul si Hristos, între puterea 
demonică si bunătatea divină nu înseamnă decât cea mai completă renegare a creştinismului. 
E apostazie directă" [54;45]. 

în Dogmatica Sfântului Ioan Damaschin găsim următoarele precizări: "elinii spun că prin 
răsăritul, apusul si prin conjuncţia acestor stele, a soarelui si a lunii, se conduc destinele 
noastre. Cu aceasta se ocupă astrologia. Dar noi susţinem că ele sunt semne de ploaie, de 
secetă, de frig, de căldură, de umezeală, de uscăciune, de vânturi si de altele asemenea, dar 
nici într-un caz semne ale faptelor noastre, căci noi am fost făcuţi liberi de Creator si suntem 
stăpânii faptelor noastre. Dacă facem toate din cauza mişcării stelelor, facem cu necesitate 
ceea ce facem: iar ceea ce se face cu necesitate nu este nici virtute, nici viciu. Iar dacă nu am 
dobândit nici virtute, nici viciu, atunci nu suntem vrednici nici de laude, nici de pedepse. 
Dumnezeu va fi nedrept dacă dă unora bunătăţi, iar altora necazuri. Apoi Dumnezeu nu ar 



cârmui si nici nu ar purta de grijă de făpturile Sale, dacă toate s-ar conduce si s-ar produce din 
necesitate. De prisos ar fi raţiunea noastră, căci nu am fi stăpânii nici unei fapte si în desert 
am delibera. Dar negreşit raţiunea ni s-a dat în scopul deliberării; pentru aceea tot ce este 
raţional este si liber" [18;58]. 

Vechile Pravile bisericeşti nu au trecut cu vederea arta "ghicitului în stele", ci au arătat 
netemeinicia concepţiei potrivit căreia viata omului ar fi influenţată de planete: "Viata omului 
nu are nici un soroc pus, nici este vreunui om vremea scrisă mai înainte, sau socoteala impusă 
ca atâţia ani să trăiască; cu sfatul si voia lui Dumnezeu, atunci omul moare; iară către cei care 
iubesc pricirea (adică cearta n.n.), vom răspunde si vom zice că nu se află la Dumnezeu să fie 
făcut vreun lucru fără de cale..., si iarăşi de ar fi fost mai înainte o hotărâre si o predestinatie a 
omului, atâţia ani să trăiască, nimeni nu s-ar vindeca vreodată de vreo boală; si nici n-ar 
chema vreodată pe vreun doctor, pentru că acea hotărâre ce a hotărât mai înainte Dumnezeu ar 
fi neschimbată, însă hotarul si sorocul vieţii a tot omul este porunca lui Dumnezeu, care 
nimenea nu poate să o priceapă" [53;516]. 

Sfântul Simeon al Tesalonicului scria (împotriva celor ce susţineau că cercetarea astrologică 
nu este ceva rău): "a vorbi despre noroc, despre ursitori, despre explicarea naşterilor, după 
zodii sau stele si pentru citirile de stele e lucru nebunesc si fără de Dumnezeu... însă bunătăţile 
si răutăţile noastre se mişcă după a noastră singură voinţă" [53;516]. Nu este greu de observat 
că Sfântul Simeon se referea foarte precis tocmai la formele de astrologie practicate astăzi, si 
nu la vechea închinare la stele. El contesta pretenţia astrologilor de a fi în măsură să ghicească 
viitorul folosindu-se de mersul astrelor. Pentru că oamenii sunt liberi să aleagă binele sau răul, 
si nici o configuraţie planetară nu poate să stânjenească această alegere. 



(Din cartea "Despre horoscop, cutremure si ghicirea viitorului" - de Danion Vasile) 



